./data/phi0474/phi058/phi0474.phi058.perseus-lat1.xml
M. Tullius Cicero
ego me in Cumano et Pompeiano, praeter quam quod sine te, ceterum satis commode oblectabam et eram in isdem locis usque ad K  Iunias futurus   scribebam illa quae dixeram πολιτικά, spissumsane opus et operosum ; sed si ex sententia successerit, bene erit opera posita, sin minus, in illud ipsum mare deiciemus quod spectantes scribimus, adgrediemur alia, quoniam quiescere non possumus